132. löggjafarþing 2005–2006.	Prentað upp.

Þskj. 1087 — 404. mál.	Meiri hluti.

Breytingartillögur

við frv. til l. um breyt. á l. nr. 2/1995, um hlutafélög, með síðari breytingum (opinber hluta
félög).

Frá meiri hluta efnahags- og viðskiptanefndar (PHB, ÍGP, DJ, ArnbS, ÁMöl).

1.	1. gr. orðist svo:

Við 2. mgr. 1. gr. laganna bætast tveir nýir málsliðir sem orðast svo: Opinbert hlutafé
lag merkir í lögum þessum félag sem hið opinbera, einn eða fleiri hluthafar, á að öllu leyti, beint eða óbeint. Slíkum félögum einum er rétt og skylt að hafa orðin opinbert hlutafélag í heiti sínu eða skammstöfunina ohf. og má tengja orðin eða skammstöfunina heiti eða skammstöfun á hlutafélagi.

2.	Við 3. gr. Í stað orðanna skulu gefa stjórninni skýrslu um eign sína í félögum" komi: skulu gefa stjórninni skýrslu um eign sína í félögum skipti það máli varðandi starf þeirra.

3.	Við 4. gr. Í stað orðanna vefsíðu félagsins ef til er en ella annars staðar á vefnum" komi: vef félagsins ef til er en ella annars staðar á netinu.

4.	Efnismálsgrein 5. gr. orðist svo:

Fulltrúum fjölmiðla er heimilt að sækja aðalfund opinbers hlutafélags. Kjörnum full
trúum eigenda, þingmönnum ef ríkið er eigandi og viðkomandi sveitarstjórnarmönnum ef sveitarfélag er eigandi, er heimilt að sækja aðalfund með rétt til að bera fram skrifleg
ar fyrirspurnir.

5.	Við 7. gr. Í stað orðanna fundargerðabók vegna aðalfundar" komi: fundargerðabók vegna aðalfundar opinbers hlutafélags.

6.	Við 9. gr.

a.	Í stað orðanna vefsíðu sinni ef til er en ella annars staðar á vefnum" í fyrri efnis
málslið komi: vef sínum ef til er en ella annars staðar á netinu.

b.	Í stað orðsins hálfsársuppgjör" í síðari efnismálslið komi: sex mánaða árshlutareikn
ing.